**SMERNICA O VEREJNOM OBSTARÁVANÍ**

**Obsah**

[Článok 1 Úvodné ustanovenia 2](#_Toc175565277)

[Článok 2 Základné pojmy 2](#_Toc175565278)

[Článok 3 Organizácia procesu verejného obstarávania 3](#_Toc175565279)

[Článok 4 Plán verejného obstarávania 5](#_Toc175565280)

[Článok 5 Finančné limity 5](#_Toc175565281)

[Článok 6 Predpokladaná hodnota zákazky 6](#_Toc175565282)

[Článok 7 Výnimky zo zákona o verejnom obstarávaní 6](#_Toc175565283)

[Článok 8 Príležitostné spoločné verejné obstarávanie 7](#_Toc175565284)

[Článok 9 Prípravné trhové konzultácie 7](#_Toc175565285)

[Článok 10 7](#_Toc175565286)

[Obstarávanie nadlimitných zákaziek 7](#_Toc175565287)

[Článok 11 Obstarávanie podlimitných zákaziek 7](#_Toc175565288)

[Článok 12 Zadávanie zákaziek malého rozsahu 8](#_Toc175565289)

[Článok 13 Podmienky účasti 8](#_Toc175565290)

[Článok 14 Kritériá na vyhodnotenie ponúk 8](#_Toc175565291)

[Článok 15 Kritéria výberu dodávateľov 9](#_Toc175565292)

[Článok 16 Zmena zmluvy (dodatky) 9](#_Toc175565293)

[Článok 17 Evidencia referencií 9](#_Toc175565294)

[Článok 18 Súhrnné správy 9](#_Toc175565295)

[Článok 19 Archivácia dokumentácie z verejného obstarávania 10](#_Toc175565296)

[Článok 20 Záverečné ustanovenia 10](#_Toc175565297)

[Prílohy 10](#_Toc175565298)

# Článok 1Úvodné ustanovenia

* 1. x *(ďalej len „verejný obstarávateľ“)* je verejným obstarávateľom v zmysle § x) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov *(ďalej len „ZVO").*
	2. Účelom tejto smernice je upraviť zadávanie zákaziek na dodanie tovaru, na uskutočnenie stavebných prác alebo poskytnutie služieb v súlade so ZVO a súčasne určiť práva, povinnosti a zodpovednosť zamestnancov verejného obstarávateľa alebo externých poverených osôb pri postupoch verejného obstarávania.
	3. Základnými princípmi verejného obstarávania, ktorými sa verejný obstarávateľ riadi a to v každej etape verejného obstarávania, sú: princíp transparentnosti, princíp rovnakého zaobchádzania, princíp nediskriminácie hospodárskych subjektov, princíp proporcionality a princíp hospodárnosti a efektívnosti.
	4. Zadávanie zákaziek predstavuje celý proces získania predmetu zákazky od hospodárskych subjektov. Tento proces predstavuje celý životný cyklus tovaru, služby alebo stavebnej práce od počiatočnej predstavy, definovania potreby až po koniec efektívneho života aktíva (majetku) alebo konca trvania uzatvorenej zmluvy, ktorá vzišla z procesu verejného obstarávania.

# Článok 2Základné pojmy

* 1. Verejné obstarávanie sú pravidlá a postupy podľa ZVO, ktorými sa zadávajú zákazky, koncesie a súťaže návrhov.
	2. Hospodársky subjekt (§ 2 ZVO) je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu.
	3. Záujemca (§ 2 ZVO) je hospodársky subjekt, ktorý má záujem o účasť vo verejnom obstarávaní.
	4. Uchádzač (§ 2 ZVO) je hospodársky subjekt, ktorý predložil ponuku.
	5. Koncesionár (§ 2 ZVO) je hospodársky subjekt, s ktorým verejný obstarávateľ uzavrel koncesnú zmluvu.
	6. Subdodávateľ (§ 2 ZVO) je hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky alebo koncesie.
	7. Stavba (§ 2 ZVO) je výsledok stavebných prác alebo stavebných prác a inžinierskych služieb ako celku, ktorý spĺňa ekonomickú funkciu alebo technickú funkciu.
	8. Rámcová dohoda (§ 2 ZVO) je písomná dohoda medzi jedným alebo viacerými verejnými obstarávateľmi alebo obstarávateľmi na jednej strane a jedným alebo viacerými uchádzačmi na strane druhej.
	9. Zákazka (§ 3 ZVO) je odplatná zmluva uzavretá medzi jedným alebo viacerými verejnými obstarávateľmi na jednej strane a jedným alebo viacerými úspešnými uchádzačmi na strane druhej, ktorej predmetom je dodanie tovaru, uskutočnenie stavebných prác alebo poskytnutie služby.
	10. Predpokladaná hodnota zákazky (§ 6 ZVO) sa určuje ako cena bez dane z pridanej hodnoty s cieľom ustanovenia postupu verejného obstarávania podľa finančných limitov. Pravidlá výpočtu predpokladanej hodnoty zákazky určuje § 6 ZVO.
	11. Súhrnná správa je informácia o uskutočnených zákazkách, ktorú je verejný obstarávateľ povinný uverejniť vo svojom profile v štruktúre a lehotách ustanovených ZVO. Súhrnná správa sa zverejňuje v Profile verejného obstarávateľa, ktorý vedie Úrad pre verejné obstarávanie.
	12. Register partnerov verejného sektora (ďalej len „RPVS“) (§ 11 ZVO) je ustanovený zoznam údajov o partneroch verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Verejný obstarávateľ nesmie podpísať zmluvu, koncesnú zmluvu alebo rámcovú zmluvu s uchádzačom, ktorý má povinnosť zapisovať sa do RPVS a nie je zapísaný do RPVS alebo ktorého subdodávateľ, ktorý má povinnosť zapisovať sa do RPVS a nie je zapísaný do RPVS. Register partnerov verejného sektora: [**https://rpvs.gov.sk**](https://rpvs.gov.sk). Skontrolovať zápis úspešného uchádzača do RPVS je potrebné vždy, keď hodnota plnenia prekročí 100 tis. EUR bez DPH.
	13. Elektronický informačný systém EVO (ďalej len „EVO“) vedie Úrad vlády SR (ďalej len „ÚV SR“). Prostredníctvom EVO verejný obstarávateľ vyhlasuje verejné obstarávania, vystavuje referencie a zverejňuje súhrnné správy. Systém EVO je elektronickou platformou podľa (§ 13 ZVO).
	14. Profil verejného obstarávateľa (§ 64 ZVO) je konto, ktoré si verejný obstarávateľ zriadi na webovom sídle ÚVO. V profile verejného obstarávateľa sa zverejňujú všetky zákazky, vyhlásené cez elektronickú platformu a dokumenty k nim. V Profile verejného obstarávateľa sa zverejňujú aj súhrnné správy.
	15. .Zákazka na uskutočnenie stavebných prác je zákazka, ktorej predmetom je najmä uskutočnenie stavby, vypracovanie projektovej dokumentácie a uskutočnenie stavby alebo uskutočnenie stavebných prác podľa projektovej dokumentácie.
	16. CPV (Spoločný slovník obstarávania) je jednotný medzinárodne platný klasifikačný systém, ktorý slúži verejným obstarávateľom na spresnenie špecifikácie predmetu zákazky, ktorú obstarávajú. CPV kód pozostáva z hlavného slovníka, ktorý definuje  predmet obstarávania, a vedľajšieho slovníka, ktorý presnejšie určuje predmet zákazky v rámci každej kategórie. Aktuálne platný zoznam CPV kódov: [**https://www.uvo.gov.sk/verejny-obstaravatel-obstaravatel/elektronicke-zasielanie-oznameni/spolocny-slovnik-obstaravania-cpv-443.htm**](https://www.uvo.gov.sk/verejny-obstaravatel-obstaravatel/elektronicke-zasielanie-oznameni/spolocny-slovnik-obstaravania-cpv-443.htm).
	17. Plán verejného obstarávania je základný plánovací dokument na koordináciu verejného obstarávania, ktorý obsahuje súhrn tovarov, služieb a stavebných prác obstarávaných v príslušnom kalendárnom roku.
	18. Poverená osoba je interný zamestnanec **x**, ktorý zastrešuje proces verejného obstarávania, alebo osoba z externého prostredia na základe zmluvného vzťahu (pracovnoprávneho alebo obchodnoprávneho) s **x** (ďalej aj ako „externá osoba“).
	19. Výnimky zo ZVO (§ 1 ZVO) sú výnimky na obstarávanie určitých tovarov, služieb alebo stavebných prác, ktoré sú definované v ZVO a pri ktorých nie je potrebné uplatniť niektorý z postupov verejného obstarávania. V zmysle § 10 ods. 3 ZVO, sa príprava a zadávanie zákaziek, vrátane ich klasifikácie podľa
	§ 5 ods. 1 ZVO, nesmie realizovať so zámerom nedovoleného uplatnenia výnimky zo ZVO.

# Článok 3Organizácia procesu verejného obstarávania

* 1. ZVO určuje príslušnými ustanoveniami verejnému obstarávateľovi aplikovať vhodný postup zadávania zákazky v závislosti od typu zákazky a od predpokladanej hodnoty zákazky.
	2. V zmysle ZVO je verejný obstarávateľ oprávnený vykonávať činnosti vo verejnom obstarávaní buď prostredníctvom svojich interných zamestnancov alebo si môže tieto činnosti zabezpečiť prostredníctvom externých osôb.
	3. Verejné obstarávanie realizuje a za jeho priebeh a súlad s týmto vnútorným predpisom a ZVO zodpovedá poverená osoba. V prípade, že je na vyhodnotenie ponúk v predmetnom verejnom obstarávaní stanovená komisia, za priebeh verejného obstarávania a súlad s týmto vnútorným predpisom a ZVO zodpovedá poverená osoba a za vyhodnotenie ponúk zodpovedajú členovia komisie.
	4. Podlimitné a nadlimitné zákazky bude **x** realizovať prostredníctvom externých osôb.
	5. Činnosti vykonávané prostredníctvom externých osôb sa vykonávajú na základe zmluvy, resp. objednávky.
	6. Poverená osoba vykoná verejné obstarávanie na základe **x** (príloha č. 1 k tejto smernice), ktorá musí byť schválená štatutárnym orgánom **x**.
	7. Schvaľovacie a rozhodovacie právomoci sa riadia Podpisovým a kompetenčným poriadkom organizácie.
	8. Všetky písomnosti a dokumenty po ukončení verejného obstarávania v zmysle ZVO a po podpísaní zmluvy odovzdá externá poverená osoba štatutárnemu orgánu verejného obstarávateľa alebo poverenej osobe – internému zamestnancovi, ktorý túto dokumentáciu uchováva a vedie jej evidenciu.
	9. Podľa § 10 ods. 3 ZVO príprava a zadávanie zákaziek, vrátane ich klasifikácie podľa § 5 ods. 1 ZVO, sa nesmú realizovať so zámerom nedovoleného uplatnenia výnimky zo ZVO alebo narušenia hospodárskej súťaže bezdôvodným zvýhodnením alebo znevýhodnením určitých hospodárskych subjektov.
	10. Ak verejný obstarávateľ uzavrie zmluvu na dobu neurčitú, po uplynutí 4 rokov od jej podpisu je potrebné opätovne vyhodnotiť hospodárnosť takejto zmluvy.
	11. Dodatky k zmluvám a zmeny zmluvy sa riadia § 18 ZVO.
	12. Verejný obstarávateľ má možnosť odstúpiť od zmluvy, ak nastane jedna zo situácií, uvedených v § 19 ZVO.
	13. Uzavretá zmluva a rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi (§ 56 ods. 1 ZVO).
	14. Ak v súvislosti s verejným obstarávaním predkladá návrh zmluvy **x**, poverená osoba spolupracuje pri jej príprave s právnikom **x**. Poverená osoba je povinná definovať minimálne tieto údaje: predmet zmluvy, práva a záväzky zmluvných strán, dobu trvania zmluvy a ďalšie požiadavky **x**.
	15. Ak návrh zmluvy predkladá víťazný uchádzač, poverená osoba zašle návrh zmluvy na pripomienkovanie právnikovi **x**, pričom pred jej odoslaním na pripomienkovanie je povinná skontrolovať, či návrh zmluvy zodpovedá požiadavkám definovaným **x** v súvislosti s vyhlásením verejného obstarávania.
	16. Komunikačným kanálom s víťazným uchádzačom ohľadom uzavretia zmluvy je poverená osoba.
	17. Zmluvy uzatvárané **x** sú povinne zverejňovanými zmluvami v zmysle zákona č. 211/2000 Z. z.
	o slobodnom prístupe k informáciám a o zmene a doplnení niektorých zákonov (zákon o slobode informácií) a účinnosť nadobúdajú najskôr dňom nasledujúcim po dni ich zverejnenia v centrálnom registri zmlúv, ak nie je stanovený neskorší dátum účinnosti.

# Článok 4Plán verejného obstarávania

* 1. Plán verejného obstarávania je základným dokumentom plánovania verejného obstarávania. Pripravuje sa na obdobie kalendárneho roka na základe schváleného rozpočtu verejného obstarávateľa. Plán verejného obstarávania vyhotoví poverená osoba. Plán verejného obstarávania schvaľuje x.
	2. Plán verejného obstarávania obsahuje všetky nákupy tovarov, služieb a stavebných prác, ktoré sa v danom kalendárnom roku budú obstarávať.
	3. Na základe plánu verejného obstarávania v jednotlivých produktových skupinách sa stanovia postupy obstarávania jednotlivých zákaziek a to na základe finančných limitov podľa bodu 5.2 tejto smernice. Finančné limity, na základe ktorých sa v danej produktovej skupine stanovuje postup obstarávania jednotlivých zákaziek, sa počíta za posledných 12 kalendárnych mesiacov.
	4. Ak je to nevyhnutné alebo ak sa potreba nového nákupu nedala vopred predpokladať, Plán verejného obstarávania je potrebné počas roka dopĺňať o nové zákazky a každá zmena musí byť riadne odôvodnená a musí byť schválená x.
	5. Každá skupina výdavkov musí byť pri potrebe nového verejného obstarávania prehodnotená. Ak sa do Plánu verejného obstarávania počas daného kalendárneho roka doplnili nové tovary, služby alebo stavebné práce, ktoré je potrebné obstarať, poverená osoba vždy prehodnotí postup obstarávania novej zákazky a to na základe už vyčerpaného objemu výdavkov v danej skupine výdavkov.
	6. Ak doplnenie takýchto nových položiek v danej produktovej skupine spôsobí, že pri obstaraní zákaziek v danej produktovej skupine bude potrebné uplatniť vyšší postup verejného obstarávania, ako bol pôvodne plánovaný, pre každé ďalšie obstaranie v produktovej skupine v danom kalendárnom roku sa bude musieť použiť takto novo stanovený vyšší postup verejného obstarávania. Z uvedeného vyplýva, že po každom pridaní nových položiek do Plánu verejného obstarávania, je v dotknutých produktových skupinách potrebné nanovo prehodnotiť postupy verejného obstarávania pri jednotlivých zákazkách.
	7. Súčasťou Plánu verejného obstarávania je aj Zoznam rámcových zmlúv a dohôd. Zodpovedné osoby sú povinné sledovať ich čerpanie a časový rámec a v prípade potreby zaradiť požiadavku na nové verejné obstarávanie do Plánu verejného obstarávania.
	8. Nie je možné obchádzať postupy verejného obstarávania rozložením nákupu tovarov, služieb a stavebných prác do obdobia prelomu dvoch kalendárnych rokov, ak sa takýto nákup dal vopred predpokladať.

# Článok 5Finančné limity

* 1. Zákazky v závislosti od predpokladanej hodnoty zákazky sú:
* Zákazky malého rozsahu
* Podlimitné
* Nadlimitné
	1. Zaradenie zákaziek podľa predpokladanej hodnoty zákazky (PHZ) je nasledovné:

|  |  |
| --- | --- |
| Skupina výdavkov | Predpokladaná hodnota zákazky (EUR, bez DPH) a druh zákazky |
| Zákazka malého rozsahu  | Podlimitná zákazka | Nadlimitná zákazka |
| Tovary | <49 999,99 | ≥ 50 000 < 221 000 | ≥ 221 000 |
| Služby | <49 999,99 | ≥ 50 000 < 221 000 | ≥ 221 000 |
| Služby v prílohe 1 ZVO | <49 999,99 | ≥ 50 000 < 750 000 | ≥ 750 000 |
| Potraviny | <49 999,99 | ≥ 50 000 < 221 000 | ≥ 221 000 |
| Stavebné práce | <49 999,99 | ≥ 50 000 < 5 538 000 | ≥ 5 538 000 |

* 1. V prípade, ak sa finančné limity zmenia, je potrebné postupovať na základe platných limitov. Aktuálne limity sú vždy uvedené na stránke Úradu pre verejné obstarávanie.
	2. Obstarávanie nadlimitných zákaziek je uvedené v článku 10 a obstarávanie podlimitných zákaziek je uvedené v článku 11 tejto smernice. Zadávanie zákaziek malého rozsahu v článku 12 tejto smernice.

# Článok 6Predpokladaná hodnota zákazky

* 1. Predpokladaná hodnota zákazky (ďalej len „PHZ“) sa určuje ako cena bez dane z pridanej hodnoty s cieľom ustanovenia postupu verejného obstarávania podľa finančných limitov.
	2. Poverená osoba určí PHZ na základe údajov a informácií o zákazkách na rovnaký alebo porovnateľný predmet zákazky. Ak nemá takéto údaje k dispozícii, určí PHZ na základe údajov získaných prieskumom trhu (napr. katalógov, cenníkov na internete alebo e-mailovým prieskumom) alebo na základe údajov získaných iným vhodným spôsobom, (napr. trhovou konzultáciou alebo získaním cenovej mapy zo súhrnných správ, zverejnených na internetovej stránke Úradu pre verejné obstarávanie).
	3. PHZ je platná v čase odoslania Oznámenia o vyhlásení verejného obstarávania alebo Výzvy na predkladanie ponúk na uverejnenie; ak sa uverejnenie takého oznámenia nevyžaduje, predpokladaná hodnota je platná v čase začatia postupu zadávania zákazky. Začatím postupu verejného obstarávania pri nadlimitnej zákazke sa myslí deň odoslania Oznámenia o vyhlásení verejného obstarávania do Úradného vestníka EÚ, pri podlimitnej zákazke sa myslí deň odoslania Výzvy na predkladanie ponúk do Vestníka verejného obstarávania a pri zákazke bez zverejnenia je to deň odoslania Výzvy na predkladanie ponúk vybraným hospodárskym subjektom.

# Článok 7Výnimky zo zákona o verejnom obstarávaní

* 1. ZVO stanovuje v § 1 zoznam tovarov, služieb a stavebných prác, ktoré nespadajú do pôsobnosti ZVO. V tejto kapitole sú uvedené iba tie z výnimiek, u ktorých je reálny predpoklad využitia výnimky zo strany x. Pri posudzovaní možnosti uplatnenia výnimky je vždy potrebné posudzovať celý rozsah výnimiek, uvedených v § 1 ZVO.
	2. ZVO sa nevzťahuje na: x
	3. Obstaranie takýchto zákaziek je možné priamym zadaním.

# Článok 8Príležitostné spoločné verejné obstarávanie

* 1. Viacerí verejní obstarávatelia môžu na základe písomnej dohody uskutočniť verejné obstarávanie spoločne.
	2. Ak sa verejné obstarávanie uskutoční spoločne v mene a na účet všetkých zúčastnených verejných obstarávateľov, títo sú spoločne a nerozdielne zodpovední za plnenie svojich povinností. To platí aj vtedy, ak jeden verejný obstarávateľ riadi verejné obstarávanie, pričom koná na účet všetkých zúčastnených verejných obstarávateľov.
	3. Ak sa verejné obstarávanie neuskutoční v mene a na účet zúčastnených verejných obstarávateľov, títo sú spoločne a nerozdielne zodpovední len za tie časti, ktoré uskutočnili spoločne. Každý verejný obstarávateľ je samostatne zodpovedný za plnenie svojich povinností týkajúcich sa tých častí, ktoré vykonáva vo svojom mene a na svoj účet.

# Článok 9Prípravné trhové konzultácie

* 1. Verejný obstarávateľ môže pred začatím postupu verejného obstarávania uskutočniť prípravné trhové konzultácie (PTK) na účely jeho prípravy a informovania hospodárskych subjektov o plánovanom postupe verejného obstarávania. Verejný obstarávateľ môže na tento účel najmä požiadať o radu alebo prijať radu od nezávislých odborníkov, nezávislých inštitúcií alebo od účastníkov trhu, ktorú možno použiť pri plánovaní alebo realizácii postupu verejného obstarávania, ak sa ňou nenaruší hospodárska súťaž, ani neporuší princíp nediskriminácie a princíp transparentnosti.
	2. Verejný obstarávateľ uvedie v oznámení o vyhlásení verejného obstarávania, resp. výzve na predkladanie ponúk adresu webového sídla, na ktorej všetky tieto informácie zverejnil.

# Článok 10

# Obstarávanie nadlimitných zákaziek

* 1. Nadlimitné zákazky sa obstarávajú podľa druhej časti (prvej a tretej hlavy) ZVO, prednostne verejnou súťažou podľa § 66 ZVO.

x

# Článok 11Obstarávanie podlimitných zákaziek

* 1. Pri obstaraní podlimitných zákaziek sa postupuje:
1. § 108 ZVO (zadávanie podlimitných zákaziek na dodanie tovarov a služieb, ako aj zákaziek na stavebné práce do predpokladanej hodnoty 800 tis. eur)
2. § 109 ZVO (ak ide o zákazku na dodanie tovaru alebo poskytnutie služby bežne dostupných na trhu zjednodušeným postupom, prostredníctvom elektronického trhoviska) alebo
3. § 110 -111 ZVO (ak ide o zákazku na uskutočnenie stavebných prác, ak jej predpokladaná hodnota je rovná alebo vyššia ako 800 tis. EUR, bežným postupom) alebo
4. § 113 ZVO (ak ide o zákazku na sociálne a na iné osobitné služby, uvedené v prílohe č. 1 ZVO, zjednodušeným spôsobom).
	1. Verejný obstarávateľ je na realizáciu podlimitnej zákazky povinný použiť EVO.
	2. Komunikácia so záujemcami a uchádzačmi v každej fáze súťaže, ako aj predkladanie ponúk, môže prebiehať výlučne v rámci EVO.

# Článok 12Zadávanie zákaziek malého rozsahu

Pri zadávaní zákaziek malého rozsahu nie je potrebné realizovať verejné obstarávanie. Takéto zákazky je možné zadať priamo s dodržaním princípu hospodárnosti.

 x

# Článok 13Podmienky účasti

* 1. Podmienky účasti, týkajúce sa osobného postavenia poverená osoba stanoví nasledovne:
		1. pri zákazkách malého rozsahu minimálne v rozsahu podľa § 32 ods. 1 písm. e) a f) ZVO – splnenie týchto podmienok si vie verejný obstarávateľ sám overiť vo verejných registroch: Obchodný register ([www.orsr.sk](http://www.orsr.sk)), Živnostenský register ([www.zrsr.sk](http://www.zrsr.sk)) a Register osôb so zákazom (<https://www.uvo.gov.sk/register-osob-so-zakazom-490.html>) a nemusí od uchádzačov žiadať doklady na preukázanie splnenia podmienok účasti,
		2. pri podlimitných a nadlimitných zákazkách podľa § 32 ZVO v plnom rozsahu.
	2. Podmienky účasti, týkajúce sa technickej a odbornej spôsobilosti poverená osoba stanoví vtedy, ak je to pre charakter a rozsah zákazky potrebné. Podmienky účasti je možné stanoviť jednou alebo viacerými podmienkami účasti podľa § 34 ZVO.

# Článok 14Kritériá na vyhodnotenie ponúk

* 1. Poverená osoba stanoví kritériá na vyhodnotenie ponúk podľa typu, charakteru a rozsahu zákazky nasledovne. Kritériá musia byť nediskriminačné a musia podporovať hospodársku súťaž.
	2. Ponuky sa vyhodnocujú na základe:
1. najlepšieho pomeru ceny a kvality,
2. nákladov použitím prístupu nákladovej efektívnosti najmä nákladov počas životného cyklu alebo
3. najnižšej ceny.

x

# Článok 15Kritéria výberu dodávateľov

V prípade, že zákazka bude realizovaná oslovením vybraných subjektov, tieto musia spĺňať podmienky účasti podľa § 32 ods. 1 písm. e) a f) ZVO – splnenie týchto podmienok poverená osoba overí ešte pred oslovením vybraných subjektov a to vo verejných registroch: Obchodný register ([www.orsr.sk](http://www.orsr.sk)), Živnostenský register ([www.zrsr.sk](http://www.zrsr.sk)) a Register osôb so zákazom (<https://www.uvo.gov.sk/register-osob-so-zakazom-490.html>) a nemusí od uchádzačov žiadať doklady na preukázanie splnenia podmienok účasti.

x

# Článok 16Zmena zmluvy (dodatky)

* 1. Zmena zmluvy, resp. uzatvorenie dodatku k zmluve bez nového verejného obstarávania je možné iba po dôkladnom zvážení každej okolnosti individuálne. Každý dodatok k zmluve musí byť v súlade s § 18 ZVO.
	2. Zmenou sa nesmie meniť charakter zmluvy.

x

# Článok 17Evidencia referencií

* 1. Poverená osoba má po ukončení plnenia každej nadlimitnej a podlimitnej zákazky povinnosť vyhotoviť a zapísať referenciu v rámci systému Evidencie referencií a to v lehote do 30 dní odo dňa skončenia plnenia podľa zmluvy.
	2. Ak ide o zákazku, na ktorú sa nevzťahuje ZVO alebo ak ide o opakované plnenie, lehota na zapísanie referencie je 10 dní odo dňa doručenia žiadosti dodávateľa o vyhotovenie referencie.

# Článok 18Súhrnné správy

* 1. Verejný obstarávateľ má povinnosť zverejňovať nasledovné typy súhrnných správ:
		1. súhrnná správa o zmluvách so zmluvnými cenami vyššími ako 50 000 eur, ktoré uzavreli za obdobie kalendárneho polroka a na ktoré sa podľa § 1 ods. 2 až 14 ZVO nevzťahuje, t.j. zákazkách z výnimky (§ 10 ZVO),
		2. súhrnná správa o zákazkách zo zjednodušeného obstarávania sociálnych služieb podľa prílohy 1 ZVO (§ 112 ZVO).
	2. Verejný obstarávateľ nie je povinný v súhrnnej správe uviesť zmluvy, ktoré boli zverejnené v Centrálnom registri zmlúv. Štruktúra a rozsah súhrnnej správy je daný formulárom pre súhrnné správy, zverejnenom v EVO.

#

# Článok 19Archivácia dokumentácie z verejného obstarávania

* 1. Verejný obstarávateľ eviduje a uchováva kompletnú dokumentáciu z verejného obstarávania po dobu 10 rokov odo dňa odoslania oznámenia o výsledku verejného obstarávania. Súčasťou dokumentácie sú aj informácie a podklady, na základe ktorých bola určená predpokladaná hodnota zákazky.
	2. Rovnopis zmluvy, rámcovej dohody alebo koncesnej zmluvy sa uchováva počas celej doby jej trvania.
	3. Dokumentácia z obstarania podlimitnej a nadlimitnej zákazky obsahuje dokumenty, stanovené ZVO.

# Článok 20Záverečné ustanovenia

* 1. Návrhy na zmeny a dodatky tejto smernice sa predkladajú x.
	2. Rozhodovanie v prípadných kompetenčných sporoch pri aplikácii tejto smernice je v pôsobnosti x.
	3. Smernica je dostupná pre každého zamestnanca na ekonomicko-personálnom oddelení x alebo na internom serveri x.
	4. Táto smernica je záväzná pre všetky osoby, oprávnené konať v mene x, pre zamestnancov x, pre všetky poverené osoby a pre členov komisie vo verejnom obstarávaní.
	5. Akékoľvek zmeny smernice je možné vykonať na základe písomných rozhodnutí predstavenstva organizácie x, pričom musí byť pri každej zmene zároveň vyhotovené jej úplné znenie.
	6. Táto smernica nadobúda platnosť dňom schválenia x a účinnosť dňa x.
	7. Týmto vnútorným predpisom sa zrušuje Smernica o verejnom obstarávaní zo dňa x.

Za smernicu zodpovedá: x

Vypracoval: x

V x .................................

x

**Prílohy**

1. Požiadavka na verejné obstarávanie (Interný list)
2. Stanovenie predpokladanej hodnoty zákazky
3. Výzva na predkladanie ponúk
4. Záznam z prieskumu trhu
5. Čestné vyhlásenie o neexistencii konfliktu záujmov
6. Zoznam neprioritných služieb (príloha č. 1 ZVO)